**GP2X** je herná konzola a prehrávač multimédií (videa, hudby…) založená na opensource operačnom systéme Linux. Výrobcom tohto zariadenia je GamePark Holdings z Južnej Kórei.

Základný popis
--------------

GP2X bola uvedená na trh 10. novembra 2005 v Južnej Kórei. Bola navrhnutá tak, aby zastala úlohu nielen hernej konzole, ale tiež multimediálneho prehrávača (filmov, hudby, fotografií). Je založená na otvorenej architektúre, umožňujúcej komukoľvek vyvíjať hry pre túto konzolu bez potreby platiť za nákladné vývojarske kity alebo licencie. Návrh konzoly ráta s budúcim vylepšovaním formou aktualizácií firmware, ide napríklad o podporu ďalších súborových formátov, pridanie nových vlastností a opravy otvoreného operačného systému a pod.

GP2X dokáže emulovať mnoho konkurenčných herných konzol, rovnako ako aj celý rad arkádových systémov. Emuláciu umožňujú rádovo výkonnejšie procesory, než akými disponovali emulované konzole. Existuje dokonca možnosť emulovať herné systémy PlayStation a Game Boy Advance, aj napriek tomu, že má GP2X menej ovládacích prvkov než štandardný ovládač konzoli PlayStation. Je však treba spomenúť, že GP2X nie je príliš úspešná v emulácii 3D hier, pretože jej chýba 3D akcelerátor. Táto skutočnosť ju predurčuje zatiaľ skôr pre 2D hry.

GP2X disponuje už v základnej konfigurácii rozsiahlou podporou multimediálnych formátov DivX, XviD, MP3, Ogg Vorbis) a pretože je použitý prehrávač open-source (upravená verzia Mplayera), existuje jednoduchý spôsob, ako podporu formátov ešte ďalej royšíriť (napríklad o SPC, NSF, GBS, GYM a VGM). GP2X taktiež podporuje niekoľko štandardných obrázkových formátov (JPEG, PNG a GIF).

Hardware
--------

### Špecifikácia

* Chipset: MagicEyes MMSP2 MP2520F System-on-a-Chip
* CPU: 200 MHz ARM920T hostiteľský, 200 MHz ARM940T
* NAND Flash ROM: 64 MB
* RAM: SDRAM 64 MB
* Operačný systém: postavený na Linuxe
* Ukladanie dát: SD karta
* Pripojenie k PC: USB 2.0 High Speed
* USB hostiteľský port: USB 1.1
* Napájanie: 2 × AA batérie alebo cez AC adaptér
* Displej: 320×240 3.5 palca, 65,536 farieb TFT LCD
* Výstup na TV
* Fyzická veľkosť: 143.6 mm šírka, 82,9 mm výška, 27 mm (bez joysticka) / 34 mm hĺbka
* Hmotnosť: 161 g (bez batérie)

### Rozšíriteľnosť

GP2X má zospodu proprietárny port EXT, do ktorého sa dá pripojiť špeciálny USB kábel alebo break out box/kolíska, ktoré umožnia používať USB zariadenia. Jediným obmedzujúcim faktorom je dostupnosť ovládačov pre jednotlivé zariadenia.

### TV výstup

GP2X rovnako podporuje výstup na televízor pomocou špeciálneho káblu, ktorý sa zapája do portu EXT. Vďaka tomu je možné sledovať filmy, ktoré sú bežne prispôsobené pre displej GP2X, v natívnom rozlíšení TV. Takisto umožňuje programom používať pri výstupe na TV vyššie rozlíšenie než to, aké je použité pri výstupe na displej. Nie všetky programy pre GP2X túto vlastnosť podporujú, ale pomocou špeciálnej aplikácie je možné povoliť výstup na TV vo všetkých aplikáciach. Aplikáciu je treba spustiť ako proces na pozadí.

### Napájanie

GP2X vyžaduje 2 AA batérie, ak nie je napájaná pomocou externého AC adaptéra. Kvôli vysokému odberu prúdu, štandardné alkalické batérie nevydržia príliš dlho; odporúča sa použiť NiMH alebo Li-Ion batérie.

Život batérii závisí na type aktivity a môže sa pohybovať od 10 minút (pri použití alkalických batérii) do 6 hodín (pri vysokokapacitných NiMH batériach). Pri počúvaní hudby je možné energiu šetriť vypnutím podsvietenia a displeja.

GP2X má zástrčku pre externé dodávanie prúdu. Dodávka prúdu by mala byť regulovaná, pretože napäťové rázy môžu permanentne zničiť jednotku.

### Ukladanie dát

Primárnym zariadením na ukladanie dát je SD karta, ktorá sa vkladá na vrchu jednotky. Firmware v súčasnosti podporuje SD karty až do kapacity 4 GB. SD karty musia byť naformátované buď na FAT 16, FAT 32 (32 je spoľahlivejší) alebo ext2. GP2X disponuje tiež 64 MB internej pamäte, z ktorej môže užívateľ využiť 32 MB na vlastné dáta.

Hardware je schopný adresovať karty nového SDHC štandardu a momentálne prebieha práca na tom, aby bol GP2X kompatibilný s týmito kartami.

### Pretaktovanie

Dve jadrá ARM v GP2X je možné softwareovo pretaktovať na vyššiu rýchlosť než, aká sa oficiálne uvádza. Maximálna rýchlosť, na ktorú sa podarilo systém pretaktovať sa rôzni systém od systému, niektoré sotva dosiahnu 240 MHz, iné sa podarilo bez problémov pretaktovať až na 300 MHz.

Podpora multimédii
------------------

### Video

* Formáty videa: DivX 3/4/5, XviD (MPEG4)
* Formáty audia: MP3 a Vorbis
* Kontajnery: AVI a OGM
* Maximálne rozlíšenie: 720\*480 (zmenšené na rozlíšenie obrazovky 320x240 pomocou zmenšovacieho čipu)
* Titulky: SMI, SRT
* Životnosť batérie: priemerne 4-5 hodín, dlhší čas dosiahnuteľný s vysokokapacitnými batériami pri použití šetriaceho režimu.

### Audio

* Formáty audia: MP3, Ogg Vorbis
* Kanály: Stereo
* Frekvenčný rozsah: 20 Hz – 20 kHz
* Výstup: 100mA
* Rozlíšenie vzorku/samplovanie: 16bit/8 – 48 kHz
* Ekvalizér: obsahuje prednastavenia "Normal", "Classic", "Rock", "Jazz" a "Pop"
* Životnosť batérie: cca 10 hodín (*informácia dodaná výrobcom*) pri použití 2 x 2850mAh AA battérii.

Emulácia iných platforiem
-------------------------

GP2X je schopné emulovať veľa rôznych herných konzol, počítačov a operačných systémov (t. j. spúšťať aplikácie a hry pre ne určené). Nasleduje ich zoznam:

* arcade systems pomocou emulátoru MAME
* Amstrad
* Apple Macintosh 68K
* Atari 2600
* Atari 800
* Atari Jaguar
* Atari ST
* Atari Lynx
* Colecovision
* Commodore 64
* Commodore Amiga
* Game Boy
* Game Boy Color
* Game Boy Advance
* Sega Game Gear
* Mattel Intellivision
* MESS
* Neo-Geo
* Neo Geo CD
* Neo-Geo Pocket Color
* NES
* Odyssey 2
* PC Engine
* Sony Playstation
* Sega Master System
* Sega Mega Drive/Sega Genesis
* SNES
* TI-99/4A
* DOS (pomocou emulátoru DosBox, navyše celý rad populárnych adventúr pod enginom ScummWM, ktorý je teraz implementovaný natívne i na GP2X )
* x86
* ZX Spectrum

Iné projekty
------------

Commons
* Spolupracuj na Commons Commons ponúka multimediálne súbory na tému **GP2X**

Externé odkazy
--------------

### Všeobecné

* GamePark Holdings
* GP2X Príručka užívateľa – Užívateľská príručka vytvorená fanúšikmi tejto hernej konzole popisujúca všetko od otvorenia krabice s konzolou až po inštaláciu hier, prehrávanie multimédii a vývoja vlastných hier.
* GP2X FAQ – Často kladené otázky
* Gamepark Newbie – Ďalšia várka často kladených otázok, tentokrát zahŕňa aj témy týkajúce sa predchodcu tejto hernej konzole, ktorý niesol označenie GP32
* Zbierka videí 1, Zbierka videí 2 – Videá vytvorené fanúšikmi, ktoré sa úzko týkajú hernej konzole **GP2X** (z nich sú zaujímave napríklad video prezentujúce všeobecné funkcie GP2X - emuláciu iných konzol a prehrávanie filmov, video prezentujúce možnosti pripojenia konzole k TV alebo pomocou USB k ďalším zariadeniam)